

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 15.augustā

**Nr.490**

(prot. Nr.29, 6.§)

Par atbalstu projektam “Kapacitātes paaugstināšana - sagatavotība un reaģēšana ārkārtas situācijās, pielāgojoties klimata pārmaiņām”

Pamatojoties uz likuma “Par pašvaldībām” 21.panta pirmās daļas 2.punktu, likuma “Par pašvaldību budžetiem” 30.pantu, Eiropas Kaimiņattiecību instrumenta ietvaros īstenojamo Eiropas Strukturālo un investīciju fondu mērķa "Eiropas teritoriālā sadarbība" programmu vadības likumu, 08.09.2016., Eiropas Kaimiņattiecību instrumenta Latvijas-Lietuvas-Baltkrievijas pārrobežu sadarbības programmas 2014.-2020.gadam Apvienotā tehniskā sekretariāta 22.11.2018. vēstuli par projekta apstiprināšanu, Daugavpils pilsētas domes Attīstības komitejas 2019.gada 8.augusta atzinumu, Daugavpils pilsētas domes Finanšu komitejas 2019.gada 8 augusta atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

1. Atbalstīt un piedalīties projekta Nr.ENI-LLB-2-261 “Kapacitātes paaugstināšana - sagatavotība un reaģēšana ārkārtas situācijās, pielāgojoties klimata pārmaiņām” īstenošanā kā projekta partnerim Latvijas-Lietuvas-Baltkrievijas pārrobežu sadarbības programmas 2014.-2020.gadam ietvaros.
2. Ieplānot pašvaldības 2020.gada budžetā līdzekļus projekta līdzfinansējumam 6 258,30 EUR (seši tūkstoši divi simti piecdesmit astoņi eiro trīsdesmit centi) apmērā un ieplānot priekšfinansējumam nepieciešamos līdzekļus pašvaldības budžetā pa gadiem: 2020.gadā –67 531,38 EUR; 2021.gadā – 11 977,82 EUR.
3. Kontroli par lēmuma izpildi uzdot Daugavpils pilsētas domes priekšsēdētāja 1.vietniekam J.Lāčplēsim.

Pielikumā: Projekta Nr. ENI-LLB-2-261 “Kapacitātes paaugstināšana - sagatavotība un

reaģēšana ārkārtas situācijās, pielāgojoties klimata pārmaiņām” apraksts.

Domes priekšsēdētājs *(personiskais paraksts)* A.Elksniņš